jkorsvik/nowiki_second_scrape_merged huggingface dataset:
Senhit

Senhit Zadik Zadik (født 1. oktober 1979 i Bologna i Italia) er en italiensk sanger. Hun representerte San Marino i Eurovision Song Contest 2011 i Düsseldorf i Tyskland. Hun fikk plasseringen 16 av 19 i den første semifinalen og kvalifiserte seg ikke til finalen. Zadik skulle ha representert landet på nytt i 2020 i Rotterdam i Nederland med sangen «Freaky!». 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020. Hun representerte i stedet San Marino i Eurovision Song Contest 2021 med låten «Adrenalina».


== Bakgrunn ==
Senhit er født og oppvokst i Bologna av eritreiske foreldre. I slutten av tenårene dro hun utenlands til Sveits og Tyskland og spilte i musikaler som Fame, Løvenes konge og Hair.I 2002 dro hun tilbake til Italia for å lansere en artistkarriere. Hun slapp debutalbumet sitt, , i 2006 og fulgte opp med et nytt album, Un tesoro é necessariamente nascosto, året etter. Blant singlene på albumet var «La mia cittá é cambiata», «La cosa giusta», «La faccia che ho». I 2009 slapp Senhit sitt tredje album, det engelskspråklige albumet So High. Samme år debuterte hun som tv-programleder for Urban Charts på HIPHOPTV.Hun representerte San Marino i Eurovision Song Contest 2011, som ble arrangert i Düsseldorf. Hun deltok i semifinale 1 tirsdag 10. mai sangen «Stand By». Den endte til slutt på 16. plass og kvalifiserte seg dermed ikke til finalen.
Samme år slapp hun en ny singel, «Through the Rain», og i april 2012 fulgte hun opp med singelen «AOK». I 2014 var hun fast gjest i søndagsprogrammet Domenica Live på den italienske tv-kanalen Canale 5. Hun har også opptrådt på klubber og småscener rundt i Europa og USA.I mars 2020 offentliggjorde den sanmarinske kringkasteren San Marino RTV at Senhit skulle representere landet på nytt i Eurovision Song Contest 2020 i Rotterdam i Nederland. Hun skulle ha deltatt med låten «Freaky!». På grunn av koronavirusutbruddet i Europa vinteren 2020 besluttet EBU å avlyse konkurransen for å hindre spredning av koronaviruset SARS-CoV-2 og den medfølgende sykdommen covid-19. Hun deltok i stedet for San Marino i Eurovision Song Contest 2021 og endte på 22. plass med låten «Adrenalina».


== Referanser ==


== Eksterne lenker ==
(en) Offisielt nettsted 
(en) Senhit – kategori av bilder, video eller lyd på Commons 
(en) Senhit på Internet Movie Database 
(en) Senhit på Discogs 
(en) Senhit på MusicBrainz 
(en) Senhit på MusicBrainz 
(en) Senhit på Spotify 
(en) Senhit på Songkick 
(en) Senhit på Genius — sangtekster 
(en) Senhit på AllMusic
Live At Swing’n’Sweet

Live At Swing'n'Sweet er et musikkalbum med Ole Amund Gjersvik Trio fra 2020. Det er en liveinnspilling fra Swing'n'Sweet Jazzklubb i Bergen, og ble innspilt 9. november 2019. Musikken er produsert av Ole Amund Gjersvik for Acoustic Records.


== Musikere ==
Ole Amund Gjersvik: kontrabass
Anders Olav Ese: gitar
Stian Villanger: trommer


== Sporliste ==
«If I Were A Bell» (Frank Loesser)
«Summertime» (George Gershwin)
«Girl From Ipanema» (Antonio Carlos Jobim)
«Bluesette» (Toots Thielemans)
«Alone Together» (Arthur Swartz/Howard Dietz)
«Solar» (Miles Davis)
«Alice In Wonderland» (Sammy Fain)
«Stella By Starlight» (Victor Young)
Hadi Khosroshahi

Hadi Khosroshahi (persisk:  سید هادی خسروشاهی‎; født i 1939, død 27. februar 2020 i Teheran i Iran) var en iransk sjiamuslimsk prest og diplomat som var den første ambassadør for Den iranske republikk til Vatikanet. Han døde i Covid-19-epidemien som fra januar/februar gjorde seg gjeldende i Iran.
Vestlige etterretningsorganisasjoner mistenkte ham for å ha etablert et hemmelig nettverk av muslimske ekstremister med base i Roma.


== Liv og virke ==


=== Tidlig virke ===
Som 15-åring sluttet Khosroshahi seg til lederen av den militante organisasjonen Fada'iyan-e Islam, Sayyid Mojtaba Mir-Lohi, med tilnavnet Navvab Safavi. Fada'iyan-e Islam var en radikal-islamsk organisasjon som blant sine målsetninger var å rense islam for «korrupte individer» blant annet med bruk av målrettede mordanslag.Han stod nær Det muslimske brorskap i Egypt.


=== Militant, politisk og teologisk virke ===
På grunnlag av to intervjuer med ham, søkte han ved to anledninger å få ayatollah Khomeinis tillatelse til å ta livet av den islamske republikks første president, Abolhassan Bani Sadr, og Irans siste dronning, Farah Pahlavi, som da begge bodde i landflyktighet i Paris. Khomeini avviste prosjektet, ifølge Khosroshahi. Hva grunnen kan ha vært til dette, er bare spekulasjon. Men Khomeini var fra gammelt av venn av Bani-Sadrs far. Han kom ofte om somrene til Hamadan der Bani-Sadr-familien bodde, og slik ble Abolhassan kjent med ham allerede i sin barndom. Abolhassan og Khomeinis sønner, Ahmad og Mostafa, ble lekekamerater.Khosroshahi var en ledende skikkelse i Qom-seminaret. Han var en av ayatollah Khomeinis representanter i Ministeriet for kultur og islamsk rettledning etter den iranske revolusjonens seier i 1979. Som teolog forfattet han mange islamske verk, som også ble oversatt til arabisk.


=== Ambassadør ===
Etter to år ble han i 1981 Den iranske republikks ambassadør til Pavestolen (Vatikanet). Mens han hadde dette diplomatiske oppdraget grunnla han Europe Islamic Culture Center, som en base for utbredelse av sjiaislam i Vesten. Vestlig etterretning mistenkte ham dessuten for å ha etablert et hemmelig nettverk av muslimske ekstremister med base i Roma.


=== Død i koronavirusepidemien ===
Khosroshahi døde av lungesykdommen COVID-19 den 27. februar 2020, i en alder av 81 år. Han var blitt innlagt på sykehus i Teheran dagen før.


== Referanser ==
Mohammad Mirmohammadi

Mohammad Mirmohammadi (persisk: سید محمد میرمحمدی‎‎; født 1948 i Qom i Iran, død 2. mars 2020 i Teheran) var en iransk politiker som var stabssjef under to presidenter, seniorrådgiver til Irans øverste leder, ayatollah Ali Khamenei som visepresident og som medlem av Hensiktsmessighetsrådet.
Han døde i Covid-19-epidemien som fra januar/februar gjorde seg gjeldende i Iran.


== Liv og virke ==


=== Bakgrunn ===
Mirmohammadi var nevø til den ledende sjiittiske geistlige Mousa Shubairi Zanjani.


=== Karriere ===
Mirmohammadi var medlem av det 6. og det 7. iranske parlament, som representant fra fødebyen Qom. Han var medlem Det islamske republikkpartiets sentralråd, presidentembedets stabssjef under presidentene ayatollah Ali Khamenei og Akbar Hashemi Rafsanjani og generalsekretær for Det islamske sivilisasjonspartiet.Mirmohammadi var seniorrådgiver for Irans øverste leder, ayatollah Ali Khamenei, og var også landets visepresident i en periode. Han ble utnevnt av Irans øverste leder, Ali Khamenei, til medlem av Hensiktsmessighetsrådet i august 2017.


=== Død ===
Mirmohammadi døde av COVID-19 den 2. mars 2020, dagen før sin 71. fødselsdag. Han ble med dette den høyest rangerte politikeren i det iranske lederskap døde som følge av viruset som hadde spredt seg til landet i januar og februar 2020. Hans egen mor døde noe tidligere av samme årsak.


== Referanser ==
FNs naturpanel

FNs naturpanel (engelsk: Intergovernmental Science-Policy Platform on Biodiversity and Ecosystem Services, forkortet IPBES) er en mellomstatlig organisasjon etablert for å forbedre samordningen mellom vitenskap og politikk innenfor spørsmål om biologisk mangfold og økosystemtjenester. Det er ment å tjene en lignende rolle som FNs klimapanel.I 2010 ble det vedtatt en resolusjon av den 65. sesjon av FNs generalforsamling som oppfordret United Nations Environment Programme til å innkalle til et plenumsmøte for å etablere IPBES. I 2013 ble det første konseptuelle rammeverket vedtatt for det kommende IPBES-plenumet.
Representanter for de 132 IPBES-medlemmene møttes i Paris fra 29. april til 4. mai 2019 for å mota Global Assessment Report on Biodiversity and Ecosystem Services utarbeidet av IPBES og vedtatt en oppsummering av den for beslutningstagere. Den 6. mai 2019 ble et sammendrag på 40 sider utgitt.


== Organisering og arbeidsform ==

Naturpanelet er et uavhengig mellomstatlig vitenskaps-politisk plattform opprettet av verdens stater. Det skal styrke den vitenskapelige og politiske tilnærmingen til biologisk mangfold og økosystemtjenester for bevaring og bærekraftig bruk av biologisk mangfold, langsiktig menneskelig trivsel og bærekraftig utvikling. Panelet ble opprettet i Panama City den 21. april 2012 hvor 94 regjeringer deltok. Det er ikke et FN-organ. På forespørsel fra Naturpanelets-plenumsmøte og med autorisasjon fra UNEPs styringsråd i 2013, utfører FNs miljøprogram (UNEP) sekretariatstjenester til Naturpanelet.Plenumet er styringsorganet for Naturpanelet og er sammensatt av representanter for medlemslandene. Det avholdes møter vanligvis en gang per år. Byrået består av panelets leder, fire nestledere og fem ekstra medlemmer som fører tilsyn med de administrative funksjonene. Tverrfaglig ekspertpanel består av deltakere fra hver av de fem FN-regionene. Disse fører tilsyn med alle vitenskapelige og tekniske funksjoner til panelet. Ekspertgrupper og arbeidsgrupper består av forskere og eksperter som utfører studier og andre vurderinger. Hovedkvarteret for sekretariatet er lagt til Bonn.Naturpanelet arbeider innenfor følgende områder:
Vurderinger innenfor spesifikke temaer som for eksempel problemkomplekset forurensing, pollinering og matproduksjon; metodologiske problemer som scenarier og modellering; og regionalt og globalt nivå som rapporten Global Assessment of Biodiversity and Ecosystem Services.
Støtte til beslutningstagere som å anbefale virkemidler og metodologier, lette bruken av dem og videre utvikling.
Bygge kapasitet og kunnskap ved å identifisere og styrke evnen til prioriteringer, kunnskap og databehovet til medlemsstater, eksperter og interessenter.
Kommunikasjon og oppsøkende arbeid.


== Se også ==
Konvensjonen om biologisk mangfold
FNs klimapanel


== Referanser ==


== Eksterne lenker ==
Sammendrag for beslutningstakere av Global Assessment Report on Biodiversity and Ecosystem Services
Dotter

Johanna Maria Jansson (født 10. juni 1987 i Arvika i Sverige), kjent under artisnavnet Dotter, er en svensk sanger og låtskriver. Hun endte på andreplass i svenske Melodifestivalen 2020 med sangen «Bulletproof».


== Bakgrunn ==
Johanna Jansson vokste opp i Arvika og begynte å drive med musikk allerede som barn. På grunnskolen dannet hun bandet Dizzy Woop sammen med noen klassekamerater, og som tiåring skrev hun sin første sang, «Nobody Knows Me». Senere gikk hun musikklinjen på Solbergagymnasiet.Hjemme i Arvika begynte hun å fjern-arbeide med låtskrivere og produsenter, frem til hun flyttet til Stockholm og utdannet seg ved kunstskolen Kulturama. Hun slapp debutsingelen «My Flower» i september 2014 og deltok samme år i veldedighetsprogrammet Musikhjälpen på Sveriges Radio P3.Jansson er veganer og  svært engasjert i saker rundt natur, miljøvern og dyrerettigheter. På bakgrunn av dette tok hun artistnavnet Dotter (datter) – som i betydningen «datter av moder jord». Sangene hennes handler ofte om temaer knyttet til personlig utvikling og åndelighet, og hun har hentet inspirasjon fra artister som Jefferson Airplane, Joni Mitchell, First Aid Kit, Florence and the Machine, Lorde og Mø.Til Melodifestivalen 2017 skrev hun sangen «A Million Years» sammen med Thomas G:son, Peter Boström og Mariette Hansson. Låten endte til slutt på fjerdeplass. Hun debuterte selv som artist med låten «Cry» i Melodifestivalen 2018, men nådde ikke finalen. Året etter deltok hun som en av låtskriverne til bidraget «Victorious», som ble fremført av Lina Hedlund. Sangen endte til slutt på en ellevteplass. Hun fremførte også sin nye singel «Walk With Me» sammen med Måns Zelmerlöw i pausen under delfinalen andre sjansen i Melodifestivalen 2019. Duoen fortsatte samarbeidet med en felles turné høsten 2019.Dotter deltar i Melodifestivalen 2020 med låten «Bulletproof», som hun har skrevet sammen med Dino Medanhodzic og Erik Dahlqvist. Hun kvalifiserte seg til finalen og var blant favorittene til å vinne finalen 7. mars 2020. Til slutt endte hun på andreplass, kun ett poeng bak vinnerne The Mamas og låten «Move».


== Diskografi ==


=== Singler ===
2014 – «My Flower»
2015 – «Dive»
2016 – «Creatures of the Sun»
2017 – «Evolution»
2017 – «Rebellion»
2018 – «Cry»
2018 – «Heatwave»
2019 – «Walk With Me» (med Måns Zelmerlöw)
2020 – «Bulletproof»


== Priser og utmerkelser ==
2016 – Arvikas kommunepris


== Referanser ==


== Eksterne lenker ==
(en) Dotter på Apple Music 
(en) Dotter på Discogs 
(en) Dotter på MusicBrainz 
(en) Dotter på SoundCloud 
(en) Dotter på Spotify 
(en) Dotter på Songkick 
(en) Dotter på Last.fm 
(en) Dotter på Genius — sangtekster 
(en) Dotter på AllMusic
Caspar Cruciger

Caspar Cruciger er navnet til flere personer:

Caspar Cruciger den eldre
Caspar Cruciger den yngre
Karin Kavli

Karin Kristina Margareta Carlson-Kavli (født 21. juni 1906 i Bromma i Sverige, død 8. mars 1990 i Stockholm i Sverige) var en svensk skuespiller.


== Filmer (utvalg) ==
1933 – Kanske en diktare
1935 – Valborgsmässoafton
1935 – Under falsk flagg
1941 – Bara en kvinna
1943 – Som du vill ha mej
1943 – Ombytte av tog (Ombyte av tåg)
1944 – ... och alla dessa kvinnor
1964 – För att inte tala om alla dessa kvinnor
1966 – Ön
1972 – Ett resande teatersällskap (TV-serie)
1978 – Grabbarna i 57:an eller Musikaliska gänget (TV-serie)
1983 – Farmor och vår Herre (TV-serie)


== Referanser ==


== Eksterne lenker ==
(en) Karin Kavli på Internet Movie Database 
(sv) Karin Kavli i Svensk Filmdatabas 
(en) Karin Kavli hos The Movie Database
Jaakko Tapanainen

Jaakko Tapanainen (født 19. januar 2002) er en finsk alpinist, som representerer klubben Grankulla IFK. Han trenes av Eemeli Pirinen.


== Idrettskarriere ==


=== Sesongen 2018/19 ===
Tapanainen fikk sin første pallplass i et FIS-renn i desember 2018, da han kom på tredjeplass i slalåm i Tahko i Finland. Han kom på 23.-plass i storslalåm i det finske juniormesterskapet i alpint 2019. I februar deltok han i Vinter-EYOF 2019, og kom der på åttendeplass i slalåm og 25.-plass i storslalåm. Han deltok i storslalåm under Junior-VM i alpint 2019, men kjørte ut.I det finske juniormesterskapet i Ruka kom han på femteplass i slalåm, og i det finske mesterskapet i alpint i mars kom han på niendeplass i slalåm og 25.-plass i storslalåm. I det finske mesterskapet i alpint i april kom han på sjetteplass i slalåm, og han fikk bronse i kombinasjonen.


=== Sesongen 2019/20 ===
Han representerte Finland under Vinter-OL for ungdom 2020. Der vant han parallellslalåm mikslag, der han kjørte sammen med Rosa Pohjolainen. De slo Tyskland 4-0 i finalen. I storslalåm kom han på tiendeplass, og han kom på 22.-plass i super-G og i kombinasjonen. Han kjørte ut i slalåmrennet.Den 1. februar 2020 fikk han bronse i slalåm under det finske juniormesterskapet i alpint.


== Referanser ==


== Eksterne lenker ==
(en) Jaakko Tapanainen – Olympedia 
(en) Jaakko Tapanainen – FIS (alpint) 
(en) Jaakko Tapanainen – TheSports.org 
Profil hos Vinter-OL for ungdom 2020 Arkivert 13. januar 2020 hos Wayback Machine.
Bulletproof

«Bulletproof» (norsk oversettelse: skuddsikker) er en svensk popsang fra 2020 med den svenske sangeren Dotter. Den ble første gang fremført under Melodifestivalen i 2020, der den til slutt endte på andreplass. Sangen ble utgitt for nedlastning og strømming 22. februar 2020. 


== Om sangen ==
«Bulletproof» er skrevet av Johanna Jansson (Dotter) sammen med forloveden Dino Medanhodzic og kompisen Erik Dahlqvist. Sangen ble til da de tre satt og spilte kort, og Dotter og Dahlqvist ville finne på en tittel til en ny sang: «Men det ble diskusjon, for vi hadde ikke bestemt om dette skulle være en seriøs låtskriverdag eller en slappe av-dag», sa Dotter i et intervju med Aftonbladet i mars 2020. Diskusjonen endte i en krangel der Dahlqvist dro hjem, og kjæresteparet Dotter og Medanhodzic ble uvenner. «Dagen etter gikk jeg inn og stengte døren, låste meg inn og skrev hele 'Bulletproof'-teksten basert på når folk sårer noen under en krangel», sa Dotter.Sangen ble sendt til SVTs Melodifestivalen 2020 og var en av de 28 låtene som ble plukket ut til konkurransen vinteren 2020. Sangen ble første gang fremført, da Dotter deltok i delfinale 2 i Göteborg 8. februar 2020. Sangen gikk videre til finalen i Stockholm lørdag 7. mars 2020. Der endte den på andreplass, kun ett poeng bak vinnerlåten «Move» med The Mamas.


== Listeplasseringer ==


== Referanser ==


== Eksterne lenker ==
(en) Bulletproof på Apple Music 
(en) Bulletproof på Discogs 
(en) Bulletproof på Spotify 
(en) Bulletproof på Genius — sangtekst
Kotti Chave

Björn Julius «Kotti» Haraldsson Chave (født 18. september 1911 i Helsingfors i Finland, død 4. mai 1986 i Nacka i Sverige) var en svensk skuespiller.


== Filmer (utvalg) ==
1918 – Thomas Graals bedste barn (Thomas Graals bästa barn)
1937 – Sara lär sig folkvett
1938 – Dollar
1939 – Kadettkamrater
1939 – Forandring fryder (Ombyte förnöjer)
1941 – Gentlemannagangstern
1941 – Landstormens lilla argbigga
1941 – Første divisjon (Första divisionen)
1943 – Katrina
1958 – Damen i svart
1958 – Mannekeng i rødt (Mannekäng i rött)
1959 – Ryttere i blått (Ryttare i blått)
1963 – Den gule bilen (Den gula bilen)


== Referanser ==


== Eksterne lenker ==
(en) Kotti Chave på Internet Movie Database 
(sv) Kotti Chave i Svensk Filmdatabas 
(en) Kotti Chave hos The Movie Database
Christopher Portier

Christopher Jude Portier (født 1957) er en amerikansk professor ved Universitetet i Maastricht.Portier er tidligere direktør ved National Center for Environmental Health, en divisjon hos Centers for Disease Control and Prevention.Han er mest kjent for sine advarsler mot plantegiften glyfosat. I 2015 ble han engasjert som faglig ekspert i et utvalg nedsatt av International Agency for Research on Cancer. Portier bidro sterkt til at glyfosat ble klassifisert som trolig kreftfremkallende. Konklusjonen var overraskende ettersom forskningen viser at glyfosat ikke medfører kreftrisiko. Klassifiseringen bidro til at mange land gjorde en revurdering av sin godkjennelse av glyfosat, med det resultat at de fleste vurderte at ugressmiddelet fortsatt var trygt å bruke på avlinger. 
Senere kom det frem at Portier hadde unnlatt å opplyse om at han hadde fått betalt 160 000 dollar fra advokater som representerte pasienter som mente å ha utviklet kreft etter å ha blitt eksponert for glyfosat. Da dette kom frem i 2017 måtte Portier også medgi at han ikke hadde arbeidet med glyfosat forut for sin deltakelse i IARC sin komité.
Portier har også hevdet at elektromagnetisk stråling fra blant annet mobiltelefoner trolig medfører kreftfare.


== Referanser ==
Anna Wærøe

Anna Olava Erichsen Wærøe (1870-1955) var en av Norges første pioner bilister i tillegg drev og eide hun en delikatesse- og fiskefarseforretning i Pilestredet. Hun var den andre norske kvinnen som tok førekort den 19. September 1905, og samme dag kjøpte hun sin første bil en Oldsmobile Curved Dash med registreringsnummer A-22.  Med det var hun den første kvinnen i Norge som både hadde førekort og eide bil. Wærøe eide flere biler i sin levetid, og hennes tredje bil var en Adler Doppel-Phaëton modell 1912 som var en populær bil på den tiden.Wærøe var en av flere kvinner i Christiania som drev handel og småindustri og bilen brukte hun i forbindelse med sin næringsvirksomhet der hun blant annet hentet varer og kjørte ut ferdiglagde retter til Theatercafeen, Rikshospitalet og en rekke andre kunder.


== Referanser ==
Olga Topp

Olga Christiane Topp (født Olga Christiane Skattebo 1. desember 1872 i Fredrikshald, død 13. september 1961 i Trondheim) var, som mangeårig innehaver og driver av Hjorten Revy- og Varietéteater, en markant skikkelse i Trondheims restaurant- og underholdningsliv. Hun var også en tid eier av Britannia Hotel i samme by. 


== Biografi ==
Olga Topp var datter av skipstømmermann Niels Christensen Skattebo og Marte Bolette Olsdatter. Hun ble 20. februar 1893 gift i Trefoldighetskirken i Kristiania med den tre år eldre tyskeren Fritz (Carl Friedrich) Topp. I 1894 kom de til Trondhjem, der Fritz Topp fikk jobb som portier og overkelner på Britannia Hotel. I 1898 kjøpte han lyststedet «Hjorten» i bydelen Ila, og familien, som nå talte to voksne og to sønner, flyttet dit.Et intervju med Olga Topp i Adresseavisen i 1952, og avisomtaler av henne i forbindelse med fødselsdager og hedersbevisninger, handler i stor grad om «Hjorten», som ble et internasjonalt kjent revy- og varietéteater i hennes og mannens tid som eiere og drivere. De fikk revet det gamle sommeretablissementet, fikk oppført en ny restaurantbygning i dragestil, og åpnet for helårsdrift. Allerede 17. mai 1899 kunne nye Hjorten åpne. Arkitekt for bygningen var Karl Norum.Samtidig med at de drev sitt mangfoldige teater i Hjorten, kjøpte ekteparet Topp i 1912 Britannia Hotel. Olga Topp sto som aksjeeier, og Fritz Topp var administrerende direktør. Hotellet ble solgt videre i 1924.I deres tid hadde Hjorten artister og gjester fra inn- og utland. Etter at Topp døde i 1920, drev Olga Topp stedet videre, til tross for flere år med nedgangstider. Den siste revyen ble vist i forbindelse med jubileumsfeiring i 1948. Restauranten ble drevet videre i flere år, men i august 1955 stengte Olga Topp dørene også for denne delen av driften. I 1961 ble den karakteristiske bygningen revet for å gi plass for Ila menighetshus og aldersboliger. Olga Topp hadde da flyttet til fra stedet og samme høst, i september 1961, døde hun.Hun var formann i Hotell- og restaurantfagets kvinneforening, og var i flere år viseformann i Trondhjem og omegns hotell- og restaurantforening. Året før hun fylte 60 år ble hun tildelt denne foreningens hederstegn «for sin levende interesse i faget og organisasjonen».I 1953 ble hun utnevnt til æresmedlem av Nordenfjeldske Hotell- og Restaurantforening, og fikk overrakt en æresmedalje som tegn på utnevnelsen.


== Referanser ==
The Joe Rogan Experience

The Joe Rogan Experience er en podkast av og med Joe Rogan.
Den første episoden ble publisert 24. desember 2009. The Joe Rogan Experience gir ut episoder 3–4 ganger i uken. Podkasten har totalt 1 729 episoder per november 2021, og den har et estimert lyttertall på 11 millioner lyttere hver episode.


== Referanser ==


== Eksterne lenker ==
The Joe Rogan Experience på YouTube
Ragna Bugge

Ragna Bugge (født 28. februar 1878, død 30. oktober 1957) fra Borge i Lofoten. Bugge kom til Oslo i 1899 for å utdanne seg til snekker; imidlertid ville ingen ha en slik lærling, til hun ble ansatt i antikvitetsforretningen hos Arntzen i Vika. Her fikk hun sin læretid og ble medlem i Snekkerforbundet. Hun ble senere sykepleierske ved Ullevål sykehus i 4–5 år, senere bylegesøster, før hun ble assistent i Fabrikktilsynet under Betzy Kjeldsberg. Bugge ønsket å arbeide som fattigforstander i Kristiania, i 9. krets, noe hun oppnådde etter ei tid. Her virket hun fra 1916 til 191, så blir hun inspektør i Morspensjonen i byen.


== Referanser ==
Ulrik Normann

Ulrik Normann (født 18. februar 1909 på Ulvsvåg, død 2. september 1990) var en norsk lokalpolitiker fra Ulvsvåg i Hamarøy som representerte Høyre. Normann var driftssjef for Nordsalten Kraftlag i 25 år fra 1951. 
Etter  kommunestyrevalget i 1959 ble han valgt til ordfører i Hamarøy, hvorpå han ble gjenvalgt i 1963.


== Referanser ==
Everything Under The Sun

«Everything Under The Sun» er en sang skrevet av Bob Crewe og Gary Knight som ble spilt inn av Tina Turner 19. september 1966, men er ikke offisielt utgitt.The Walker Brothers spilte inn sangen og ga den ut på albumet Images i 1967.


== Referanser ==
Carlo Keil-Möller

Carl Otto «Carlo» Keil-Möller (født 8. desember 1890 i Örgryte i Sverige, død 22. desember 1958 i Sövde i Sverige) var en svensk skuespiller, manusforfatter og regissør. 


== Filmer (utvalg) ==
1918 – Mästerkatten i stövlar
1920 – Robinson i skjærgaarden (Robinson i skärgården)
1921 – En lyckoriddare
1923 – Johan Ulfstjerna
1924 – En piga bland pigor
1924 – Unge greven tar flickan och priset
1936 – Eventyret (Äventyret)
1937 – En flicka kommer till sta'n
1940 – Ett brott


== Referanser ==


== Eksterne lenker ==
(en) Carlo Keil-Möller på Internet Movie Database 
(sv) Carlo Keil-Möller i Svensk Filmdatabas 
(en) Carlo Keil-Möller hos The Movie Database